Iulia minor
Iulia, accuratius Vipsania Iulia Agrippina, ut a matre Iulia distingui possit, Iulia minor appellata (nata 19/18 a.C.n.; mortua 28 p.C.n.) fuit filia Agrippae et Iuliae, filiae Augusti imperatoris Romani.

Iulia una cum sorore Agrippina apud Liviam Drusillam aviam novercalem accrescebat. Anno 4 a.C.n. Lucio Aemilio Paullo consobrino in matrimonium data est, ex quo filiam Aemiliam Lepidam genuit, quae posteriori imperatori Claudio desponsata est.

Anno 8 p.C.n. Iulia – sicut iam antea mater sua et frater Agrippa Postumus – relegata est, ob modum vivendi, ut dicebatur. Tacitus eam rem cum Decimo Silano, fratre Marci Iunii Silani, habuisse narrat. Sunt, qui Ovidium poetam, qui eodem anno relegatus est, hac re implicatum velint. Filiae cum Claudio desponsatio soluta est. Iulia exsul in Diomedeis insulis mortua est Filia eius Marco Iunio Silano Torquato, Decimi Iunii Silani propinquo, nupsit. Cuncta progenies ab Agrippina minore exstirpata est.

Notae

Romani antiqui
Mulieres
Nati 18 a.C.n.
Mortui 14
Propinqui hominum clarorum
Augustus
Marcus Vipsanius Agrippa